钦定古今图书集成/明伦汇编/官常典/第743卷 > 张光奎〈兄光玺〉 王肇生 吴开先 刘自安
## 钦定古今图书集成/明伦汇编/官常典/第743卷 > 张光奎〈兄光玺〉 王肇生 吴开先 刘自安

按《明外史忠义传》：“光奎，泽州人。仕至山东右参政。崇
祯五年，流贼躏山西，监司王肇生知歙人吴开先勇
略便宜，署为将，使击贼，战泽州城西。贼败去，从沁水
转掠阳城。开先恃勇渡沁，战北留墩下，击斩数百人，
炮尽无援，一军尽殁。贼乃再犯泽州，光奎方里居，与
兄守备光玺、千总刘自安等率众固守八日，援兵不”
至，城陷，并死之。泽，大州也，远近为震动。事闻，赠光禄
卿，光玺等赠恤有差。